****

**PRAVILNIK SAVSKE POLETNE TENIŠKE LIGE 2020**

Uradna žoga : Prince

Rok za prijave : 1. maj 2020, mail: sinisa.vecic@siol.net

Začetek lige: sobota, 9. maj 2020

**1. Pravica igranja**

V Savsko teniško ligo se lahko prijavi vsak polnoleten igralec/igralka tenisa. Organizirano bo ligaško tekmovanje za moške in za ženske. Ženske lahko igrajo v moški konkurenci, če tako odloči vodja lige. Organizirano bo tudi tekmovanje dvojic (stalne dvojice).

**2. Kategorije**

Igralci/igralke bodo glede na kvaliteto oziroma znanje razdeljeni v več lig.

**3. Sestava lig**

Razdelitev igralcev/igralk v posamezne lige opravi vodja lige, glede na razpoložljive podatke. Z vsakim prijavljenim igralcem/igralko se vodja lige pogovori o ustreznosti razdelitve. Cilj lige je, da so dvoboji čim bolj izenačeni.

**4. Razpored igranja**

Verjamemo v polno odgovornost igralcev/igralk, ki so se prijavili v tekmovanje. Na začetku se vsem igralcem/igralkam razdelijo kontaktne številke od preostalih udeležencev v določeni ligi. Vsi igralci/igralke prevzamejo odgovornost, da do zaključnega datuma, to je 10. september 2020 odigrajo vse tekme.

Verjamemo v dobro komunikacijo med igralci/igralkami, zato ne bomo postavljali nobenih pravil, kaj bi bilo če bi bilo in če se kaj ne odigra. Liga je postavljena tako, da je kar najbolj prilagojena potrebam in željam igralcev/igralk.

**5. Prizorišče**

Vsi dvoboji se igrajo na igriščih »savskega naselja«

**6. Sistem igranja**

Tekmovanje poteka po sistemu Round Robin (po skupinah, vsak z vsakim). V posamezni ligi oziroma skupini bo največ 16 igralcev.

Za vsak posamezni dvoboj v ligi imata igralca/igralki rezervirani dve uri. Če dvoboj zaključita prej, imata pravico igrati do konca svojega termina.

**7. Štetje**

V vseh ligah se dvoboji igrajo na dva dobljena tie-break niza (na 6 dobljenih iger; pri rezultatu šest oba se igra tie-break do 7; morebitni zadnji niz pa se igra po sistemu podaljšanega oziroma odločilnega tie-breaka do 10 dobljenih točk (na dve točki razlike).

**8. Točkovanje**

Zmaga v dvoboju z rezultatom 2/0 ali 2/1 prinaša 2 točki, poraz ne prinaša točk.

**9. Lestvica**

Za končno uvrstitev šteje večje število skupno osvojenih točk; v primeru enakega števila točk dveh igralcev se upošteva medsebojni dvoboj; v primeru enakega števila točk več igralcev pa se vrstni red določi po naslednjih kriterijih: a) večje število točk v medsebojnih dvobojih; b) medsebojna razlika v igrah; c) žreb.

**10. Žoge**

Vsak dvoboj se igra s tremi novimi žogami, uradna žoga Savske poletne lige je Prince. Če se igralca/igralki strinjata lahko odigrata dvoboj tudi z drugimi (novimi) žogicami. V lokalu se lahko kupijo žoge za tekmo po sofinancirani ceni 4 evre za 3 žogice.

**11. Sporočanje rezultatov**

Zmagovalec/zmagovalka vpiše rezultat v aplikacijo.

Zmagovalec/zmagovalka dodatno pošlje na elektronski naslov vodje lige (sinisa.vecic@siol.net) rezultat v dveh dneh po končani tekmi.

**12. Play off**

Vsi igralci/igralke se uvrstijo v play-off, ki bo potekal kot turnir, 11. in 12. septembra 2020. Igralec, ki je zbral/zbrala največ točk v ligi igra v prvem kolu z igralcem/igralko, ki je zbral/zbrala najmanj točk v ligi, in potem naprej na izpadanje. Vsi igralci/igralke v play-offu prejmejo darilo. Najboljši igralec/igralka v ligi prejme pokal.

**13. Prehodi iz lige v ligo**

Po zaključku sezone, se bo določilo pravila kako se prehaja iz lige v ligo v naslednji sezoni.

**14. Rok za prijave**

Rok za prijave : 1.5.2020

**15. Obveščanje**

Obveščanje vseh udeležencev lige bo potekalo po e-pošti in/ali SMS-u. Obveščanje širše javnosti bo potekalo preko spletne strani, FB in Instagram strani.

**16. Prijave, prijavnice**

Prijave sprejemamo do vključno nedelje 3.5.2020. Prijave pošljite na e-poštni naslov: sinisa.vecic@siol.net

**17. Pravila tenisa**

Igra se po pravilih ITF.

**18. Rezervacija igrišč za dvoboje**

Na spletni strani se lahko opravi rezervacija igrišča za tekme. Za vse poizvedbe v zvezi s prostimi termini in rezervacijo igrišč za dvoboje lahko kontaktirate Ižota (031 683 904). Rezervacija igrišča je možna za 8 dni vnaprej

**19. Cena**

Cena lige za člane/članice (članska karta stane 100 eur – Glej v posebni priponki kaj ponuja članska karta) je 30 eur, torej skupaj 130 eur.

Za nečlane/nečlanice je cena za igranje v ligi 90 eur. Če preštejete število tekem (predvidoma 19, redni del in play off) lahko hitro izračunate, da je to najcenejša teniška liga v Ljubljani.

Prijavnina za dvojice je enaka za vsakega posamezno (skupaj torej dvojno, ampak bodo tudi nagrade podvojene).

Siniša Večič in Jože Gorenc – Ižo
Ljubljana 20. april 2020